
Valsts aizsardzības loģistikas un iepirkumu centrs
(reģ. Nr. 40900035122)

APSPRIEDES ZIŅOJUMS
atklātā konkursā
“Darbinieku veselības apdrošināšana”
identifikācijas Nr. VALIC 2025/106/TN-P-AK
                                                                                                                                                                                                       Rīgā, 2025. gada 19. septembrī
1. Apspriedes rīkotājs: Valsts aizsardzības loģistikas un iepirkumu centrs (turpmāk – Centrs), Biksēres iela 6, Rīga.
2. Apspriedes termiņš: no 2025. gada 2. septembra līdz 2025. gada 16. septembrim.
3. Apspriedes priekšmets: darbinieku veselības apdrošināšanas pakalpojums (turpmāk – Pakalpojums) saskaņā ar tehniskās specifikācijas prasībām.
4. [bookmark: _Hlk185497396][bookmark: _Hlk190887575]Apspriedes dalībnieki: apspriedes laikā tika saņemti priekšlikumi 09.09.2025. (EIS e-konkursu apakšsistēmā) no ADB "Gjensidige" Latvijas filiāles. 
5. Par kvalifikācijas prasībām:
	Nr.
p.k.
	Prasība
	Iesniedzamais dokuments
	Ieinteresētā piegādātāja priekšlikumi, komentāri
	Komisijas komentārs un secinājumi

	1. 
	 Pretendentam uz piedāvājuma iesniegšanas brīdi iepriekšējo 3 (trīs) gadu laikā ir pieredze veselības apdrošināšanas pakalpojuma sniegšanā vismaz 3 (trijām) juridiskajām personām, kuru katras apdrošināto personu skaits ir vismaz 400 (četri simti).
	Apliecinājums EIS e-konkursu apakšsistēmā šī konkursa sadaļā ietvertās datnes formā par pretendenta pieredzi veselības apdrošināšanas pakalpojumu veikšanā.

	nav priekšlikumu
	Iekļaujams kvalifikācijas prasībās

	2. 
	Pretendentam ir Latvijas Bankas (līdz 2023. gada 1. janvārim: Finanšu un kapitāla tirgus komisijas) izsniegta licence veselības apdrošināšanai vai līdzvērtīgs dokuments, kas apliecina tiesības sniegt veselības apdrošināšanas pakalpojumus Latvijas Republikā.
	Tiesības sniegt veselības apdrošināšanas pakalpojumus Latvijas Republikā Komisija pārbauda Latvijas Bankas publiski pieejamā datu bāzē. Ārvalstu uzņēmumi iesniedz izziņas vai pakalpojumu sniegšanas atļaujas, ko izsniegušas līdzvērtīgas uzraugošās  institūcijas.
	nav priekšlikumu
	Iekļaujams kvalifikācijas prasībās



6. Par saimnieciski izdevīgākā piedāvājuma vērtēšanas kritērijiem:
	Punktu skaits
	Kritēriji
	Ieinteresētā piegādātāja priekšlikumi
	Komisijas komentārs un secinājumi

	A
	10
	Pieteikumā norādītā apdrošināšanas prēmija gadā vienam nodarbinātajam saskaņā ar šādu formulu:
(Azc: Apc) x 10 = A
Azc ir zemākā piedāvātā cena,
Apc ir pretendenta piedāvātā cena,
A ir iegūtais punktu skaits.
	nav priekšlikumu
	Vērtējamais kritērijs iekļaujams nolikumā bez papildinājumiem.

	B
	10
	1 punkts (bet kopā ne vairāk kā 10) par katriem 100.00 EUR (viens simts euro), par kuriem ir paaugstināta minimālā apdrošinājuma summa vienai personai gadā (tehniskās specifikācijas 2.2. punkts). 
	Minētais kritērijs veido 9% no kopējo iegūto punktu apmēra, bet ietekme uz pakalpojuma kvalitāti ir niecīga. Piedāvājums jau sākotnēji noteikt kopējo apdrošinājuma summu 6000 EUR un šo nevērtēt.
	Vērtējamais kritērijs iekļaujams nolikumā bez papildinājumiem.

	C
	20
	Maksimums 20 punkti (0,2 punkti par katru 1%) maksas pakalpojumu apmaksas limitam procentos (%) no pakalpojuma cenas ārpus līguma iestādēm visiem programmā esošajiem ambulatorajiem maksas pakalpojumiem (tehniskās specifikācijas 2.4. punkta 2. apakšpunkts).
	nav priekšlikumu
	Vērtējamais kritērijs iekļaujams nolikumā bez papildinājumiem.

	D
	5
	0.1 punkti (bet kopā ne vairāk kā 5) par katru pretendenta piedāvāto ārstu konsultāciju papildus tehniskās specifikācijas 2.4.1. punktā noteiktajiem.
	nav priekšlikumu
	Vērtējamais kritērijs iekļaujams nolikumā bez papildinājumiem.

	E
	5
	0.1 punkti (bet kopā ne vairāk kā 5) par katru pretendenta nodrošinātu laboratorisko izmeklējumu papildus tehniskās specifikācijas 2.4.4. punktā noteiktajiem.
	nav priekšlikumu
	Vērtējamais kritērijs iekļaujams nolikumā bez papildinājumiem.

	F
	5
	0.2 punkti (bet kopā ne vairāk kā 5) par katru pretendenta nodrošinātu diagnostisko izmeklējumu papildus tehniskās specifikācijas 2.4.5. punktā noteiktajiem.
	nav priekšlikumu
	Vērtējamais kritērijs iekļaujams nolikumā bez papildinājumiem.

	G
	5
	1 punkts (bet kopā ne vairāk kā 5) tiek piešķirti par katru papildus vakcīnu apmaksu papildus tehniskās specifikācijas 2.4.6. punktā noteiktajām obligātajām vakcīnām.





	nav priekšlikumu
	Vērtējamais kritērijs iekļaujams nolikumā bez papildinājumiem.

	H
	10
	2 punkti (bet kopā ne vairāk kā 10) par katriem 100.00 EUR (viens simts euro), par kuriem paaugstināta viena stacionēšanās gadījuma atlīdzības limita summa vienai personai gadā (tehniskās specifikācijas 2.6. apakšpunkts)
	nav priekšlikumu
	Vērtējamais kritērijs iekļaujams nolikumā bez papildinājumiem.

	I
	10
	1 punkts par katriem 25.00 EUR (divdesmit pieciem euro), par kuriem paaugstināts ambulatorās rehabilitācijas limits (tehniskās specifikācijas 2.7. apakšpunkts).
(NB! Vērtēts tiks ambulatorajai rehabilitācijai noteiktais limits (pamatlimits), kuram nav noteikts ierobežojums atkarībā no konstatētajām diagnozēm)
	nav priekšlikumu
	Vērtējamais kritērijs iekļaujams nolikumā bez papildinājumiem.

	J
	5
	0.5 punkti (bet kopā ne vairāk kā 5) par katru pretendenta papildus nodrošināto rehabilitācijas veidu (piemēram, teipošana, slinga terapija u.c.) (tehniskās specifikācijas 2.7. apakšpunkts).
	nav priekšlikumu
	Vērtējamais kritērijs iekļaujams nolikumā bez papildinājumiem.

	K
	10
	1 punkts (bet kopā ne vairāk kā 10) par katriem 20.00 EUR (divdesmit euro), par kuriem paaugstināts zobārstniecības pakalpojumu limits EUR (tehniskās specifikācijas 2.8. apakšpunkts).
	nav priekšlikumu
	Vērtējamais kritērijs iekļaujams nolikumā bez papildinājumiem.

	L
	5
	Maksimums 5 punkti (0,2 punkti par katru 1%) par zobārstniecības maksas pakalpojumu apmaksas  limita procentos (%) paaugstinājumu (tehniskās specifikācijas 2.8. apakšpunkts).
	Ja tiek ņemts vērā ierosinājums samazināt TS 2.8. punktā minimālo apmaksas % līdz 50, tad palielināt šajā kritērijā iegūstamo punktu skaitu līdz 10, lai tie pretendenti, kuri ir spējīgi varētu piedāvāt zobārstniecības segumu ar 100% apmaksu.
	Vērtējamais kritērijs iekļaujams nolikumā bez papildinājumiem.

	
M
	
3
	3 punkti tiek piešķirti, ja pretendents nodrošina medikamentu iegādes kompensēšanu vismaz tehniskās specifikācijas 2.9. apakšpunktā noteiktā limita apjomā un vismaz 50% apmērā. (Jebkura ārstējošā ārsta vai ģimenes ārsta izrakstīti medikamenti, kas reģistrēti Latvijas Republikas Zāļu reģistrā, bez medikamentu skaita ierobežojuma vienam saslimšanas gadījumam).
	nav priekšlikumu
	Vērtējamais kritērijs iekļaujams nolikumā bez papildinājumiem.

	N
	2
	0,5 punkti (bet kopā ne vairāk kā 2) par katriem 10.00 EUR (desmit euro), par kuriem paaugstināts medikamentu iegādes kompensēšanas limits (tehniskās specifikācijas 2.9. apakšpunkts).
	nav priekšlikumu
	Vērtējamais kritērijs iekļaujams nolikumā bez papildinājumiem.

	O
	5
	Papildus līdz 5 punktiem tiek piešķirti par izdevīgākiem apdrošināšanas noteikumiem:
· 0,5 punkti (bet kopā ne vairāk kā 2) par katru pretendenta piedāvāto kalendāro dienu īsākam tehniskās specifikācijas 1.4. apakšpunktā noteiktajam apdrošināšanas atlīdzības izmaksas termiņam pēc pieteikuma saņemšanas;
· 1 punkts par to, ka apdrošināšanas programmās iekļauto veselības apdrošināšanas pakalpojumu saņemšana apdrošinātāja līguma iestādēs tiek nodrošināta, uzrādot Kartes vizualizāciju, piemēram, mobilā viedtālruņa aplikācijā vai tml. (e-karte) (tehniskās specifikācijas 1.1. punkts).
· 2 punkti par to, ka, izmantojot e-karti, iespējams redzēt apdrošināšanas programmas noteikumus, pieteikt apdrošināšanas atlīdzību apdrošināšanas gadījumā un iepazīties ar atlīdzību izmaksām (summas atlikumu EUR vai %) gan visai apdrošināšanas summai, gan tiem pakalpojumu limitiem, kuri paredzēti programmā.
	nav priekšlikumu
	Vērtējamais kritērijs iekļaujams nolikumā bez papildinājumiem.



Maksimālais punktu skaits, kuru var iegūt pretendents ir 110 punkti, ņemot vērā šādu punktu piešķiršanas algoritmu: X (iegūtais punktu skaits) = A+B+C+D+E+F+G+H+I+J+K+L+M+N+O.



7. Par tehniskās specifikācijas projektu
	Nr.
p.k.
	Tehniskās specifikācijas prasība[footnoteRef:2] [2:  Jānorāda konkrēts tehniskās specifikācijas nosaukums un konkrēta prasība.] 

	Ieinteresētā piegādātāja priekšlikums, komentārs
	Iepirkuma komisijas secinājumi un vērtējums

	1.
	1.2. Apdrošinātājam ir jānodrošina plašas ambulatoro un stacionāro pakalpojumu sniedzēju līguma iestāžu izvēles iespējas visā Latvijas Republikas teritorijā, kurās ar piedāvātajām apdrošināšanas programmām tiek nodrošināta apdrošināšanas segumā iekļauto maksas pakalpojumu saņemšana, uzrādot Karti un neveicot sākotnējus norēķinus no Apdrošināto personīgajiem līdzekļiem, tostarp ir jānodrošina līguma iestāžu esība visos novados, tajā skaitā, vismaz šādās pilsētās – Aizkrauklē, Alūksnē, Ādažos, Balvos, Bauskā, Cēsīs, Daugavpilī, Dobelē, Gulbenē, Ilūkstē, Jelgavā, Jēkabpilī, Jūrmalā, Krāslavā, Kuldīgā, Liepājā, Limbažos, Līvānos, Ludzā, Madonā, Ogrē, Preiļos, Rēzeknē, Rīgā, Saldū, Siguldā, Talsos, Tukumā, Valmierā, Ventspilī.
Rīgā līguma iestāžu sarakstā ir jābūt iekļautām arī šādām plaša profila ārstniecības iestādēm: SIA „Veselības centrs 4”, VSIA „Paula Stradiņa klīniskās universitātes slimnīcas Konsultatīvā poliklīnika”, VSIA „Paula Stradiņa klīniskā universitātes slimnīca", Medicīnas sabiedrība SIA „ARS”, AS "Veselības centru apvienība", SIA “E. Gulbja Laboratorija”, MFD veselības grupa. 
Paskaidrojums: Par ambulatorajām līguma iestādēm šī iepirkuma ietvaros tiek uzskatītas tādas ambulatorās ārstniecības iestādes, kurās, uzrādot Karti un neveicot sākotnējus norēķinus no Apdrošināto personīgajiem līdzekļiem, ar Piedāvātajām apdrošināšanas programmām ir pieejami ne tikai pakalpojumi pacienta iemaksas apmērā, bet arī plaša spektra maksas ambulatorie pakalpojumi, t.sk. ārstu konsultācijas, veiktās manipulācijas, laboratoriskie un diagnostiskie izmeklējumi, ambulatorā rehabilitācija u.c. 
Par stacionārajām līguma iestādēm šī iepirkuma ietvaros tiek uzskatītas tādas stacionārās iestādes, kurās, uzrādot Karti un neveicot sākotnējus norēķinus no Apdrošināto personīgajiem līdzekļiem  ar Piedāvātajām apdrošināšanas programmām ir pieejami ne tikai pakalpojumi pacientu iemaksas apmērā, bet arī par apdrošināšanas segumā iekļautie maksas stacionārie pakalpojumi.
Līguma iestāžu sarakstā nav jāiekļauj zobārstniecības iestādes, sporta iestādes, stacionārās rehabilitācijas iestādes, optikas saloni u.c., ja šajās iestādēs piedāvātās Programmas ietvaros ir iespējams saņemt tikai atsevišķus, specifiskus maksas pakalpojumus (piemērām, zobārsta, optiķa konsultācijas u.tml.).
Par ambulatorajām un stacionārajām līguma iestādēm šī iepirkuma ietvaros netiek uzskatītas tādas ārstniecības iestādes, kurās uzrādot Karti un neveicot sākotnējus norēķinus no Apdrošināto personīgajiem līdzekļiem, iespējams saņemt tikai pacienta iemaksas pakalpojumus vai tikai atsevišķus, specializētus maksas pakalpojumus no iestādes kopējā piedāvātā pakalpojumu klāsta, kā arī tās līguma iestādes, kuru sniegtie veselības apdrošināšanas pakalpojumi nemaz nav iekļauti piedāvāto Programmu segumā
	Ņemot vērā izmaksu īpatsvaru SIA ORTO Klīnika (Reģ.nr: 40103175305, Bukultu iela 1a, Rīga, LV-1005), ierosinām iekļaut šo kā obligāto līgumiestādi vai arī piešķirt papildus punktus tiem pretendentiem, kuri to kā tādu piedāvās (vērtējot saimnieciski izdevīgāko piedāvājumu).
	Tehniskās specifikācijas prasības netiks mainītas.

	   2.
	2.4. Maksas ambulatorā palīdzība:
1. līgumiestādēs - 100 % (viens simts procentu) apmērā no saņemtā ambulatorā maksas pakalpojuma, neparedzot pakalpojumu saņemšanas reižu skaita ierobežojumus un nenosakot maksimālo limitu euro pakalpojuma maksai vai apakšlimitus (izņemot, ja tie paredzēti tehniskajā specifikācijā) vai;

	Atrunāt, ka 100% apmērā līgumiestādēs tiek apmaksāti arī tie pakalpojumi, kuri pasūtītājam konkrētajā ārstniecības iestādē ir nenopirkti (piemēram specifisku ārstu-speciālistu konsultācijas u.c. pakalpojumi).
	Tehniskās specifikācijas prasības netiks mainītas.

	3.
	2.7. Ambulatorā rehabilitācija 100% apmērā gan līgumiestādēs, gan ārpus līguma iestādēm, ar ģimenes ārsta vai jebkura ārstējošā ārsta norīkojumu, bez vienas reizes limita un apmeklējuma skaita ierobežojuma. Atlīdzības limits – ne mazāk kā 150 EUR (viens simts piecdesmit euro). Jāparedz iespēju limita ietvaros izmantot vairākus rehabilitācijas veidus:
1. Ārstnieciskā vingrošana gan grupās, gan individuāli;
1. Ārstnieciskās masāžas;
1. Manuālā terapija;
1. Fizikālās terapijas procedūras;
Ūdens procedūras
	Fizikālās terapijas procedūras iekļaut pamatprogrammas (2.4.) limitā ar konkrētu reižu skaitu periodā- piemēram 10x.
	Tehniskās specifikācijas prasības netiks mainītas.

	4.
	2.8. Zobārstniecības pakalpojumu apmaksa vismaz 75% apmērā gan līgumiestādēs, gan ārpus līguma iestādēm – zobārsta vizīte un konsultācija, rentgeni, anestēzija, zobu ekstrakcijas, zobu terapeitiska labošana, plombēšana, zobu higiēnas pakalpojumi. Atlīdzības limits vienai personai – ne mazāk kā 150 EUR (viens simts piecdesmit euro). 
	Samazināt minimālās prasības līdz 50%.
	Tehniskās specifikācijas prasības netiks mainītas.

	5.
	Medikamentu iegāde ar limitu 100 EURO (viens simts EURO)
	Konkrēti definēt medikamentu programmas apmaksas nosacījumus- jebkuri medikamenti vai nosauktie? Vai jāapmaksā arī farmaceita pakalpojumus? 

	Saskaņā ar nolikuma 7.2. punktā noteikto vērtēšanas kritēriju “M”, punkti tiek piešķirti, ja medikamentu iegāde tiek apmaksāta ne mazāk kā 50% apmērā un ar kopējo atlīdzības limitu ne mazāk kā 100 EUR (viens simts euro) apdrošināšanas periodā (jebkura ārstējošā ārsta vai ģimenes ārsta izrakstīti medikamenti, kas reģistrēti Latvijas Republikas Zāļu reģistrā, bez medikamentu skaita ierobežojuma vienam saslimšanas gadījumam). Farmaceita pakalpojums nav apmaksājams.





8.  Par termiņu
	Nr.
p.k.
	Nosaukums
	Ieinteresētā piegādātāja priekšlikums, komentārs
	Iepirkuma komisijas secinājumi un vērtējums

	1.
	Piedāvājuma sagatavošanai un iesniegšanai nepieciešamais termiņš kalendārajās dienas.
	Ne mazāk kā 30 kalendārās dienas
	Piedāvājumu iesniegšanas termiņš tiks noteikts atbilstoši Publisko iepirkumu likuma regulējumam.




9. Vērtējums par apspriedes laikā saņemtajiem ieinteresēto piegādātāju priekšlikumiem: visi saņemtie priekšlikumi ir izvērtēti un iespēju robežās tiks ņemti vērā, izstrādājot iepirkuma dokumentāciju.
10. Iespējamā konkurence iepirkumā: iepirkumā tiks nodrošināta brīva konkurence starp ieinteresētajiem piegādātājiem, pretendentu kvalifikācijas prasībās un iepirkuma priekšmeta tehniskajā specifikācijā nav noteikti konkurenci ierobežojoši nosacījumi, tādejādi nodrošinot vienlīdzīgu un taisnīgu attieksmi pret visiem ieinteresētajiem piegādātājiem.


Komisijas priekšsēdētāja												Līga Pudāne

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

